41. ΝΟΜΟΘΕΤ. ΔΙΑΤΑΓΜΑ υπ’ αριθ. 450 της 25/30 Οκτ. 1947 (ΦΕΚ Α΄ 237) Περί τροποποιήσεως και συμπληρώσεως των αφορωσών την Νομοθεσίαν του Μετοχικού Ταμείου Στρατού διατάξεων. ΄Αρθρ.1.-1.Από της ισχύος του παρόντος και μέχρι 31 Δεκ. 1948 λόγω των υφισταμένων οικονομικών συνθηκών παρέχεται το δικαίωμα εις το Διοικητικόν Συμβούλιον του Μ.Τ.Στρατού, ίνα καθορίζη εκάστοτε το ποσόν του καταβαλλομένου μερίσματος εις τους μερισματούχους του Ταμείου και λοιπών κεκανονισμένων παροχών, αναλόγως των οικονομικών του Ταμείου δυνατοτήτων, δικαιούμενον δια τον άνω σκοπόν να διαθέτη προς τούτο και εκ των πραγματοποιουμένων εσόδων του Ταμείου εντός του έτους, καθ’ ο πραγματοποιούνται αι τοιαύται καταβολαί. 2.Κυρούνται αι γενόμεναι συμφώνως τη προηγουμένη παραγράφω καταβολαί από 1ης Φεβρ. 1945 και μέχρις ενάρξεως της ισχύος του παρόντος. ΄Αρθρ.2.-1.Η εγγραφή γάμων μετόχων και μερισματούχων τελουμένων από της ισχύος του παρόντος ή κατά το παρελθόν οποτεδήποτε τελεσθέντων, και μη εισέτι εγγραφέντων εις τα Μητρώα εγγάμων τα παρά του Ταμείου τηρούμενα, επιβάλλει υποχρέωσιν καταβολής χρηματικού ποσού δι’ άπαντας τους εν ενεργεία και μη μετόχους και ορφανικάς τούτων οικογενείας ίσου προς τον βασικόν μισθόν ον φέρουσι ή ούτινος μερίσματος απολαμβάνουσι, καθ’ ην ημέραν το Διοικητικόν Συμβούλιον αποφαίνεται περί της εγγραφής τούτων. 2.Οι εκ τούτων καταβαλόντες κατά το παρελθόν το κεκανονισμένον χρηματικόν ποσόν και μη επιμεληθέντες της εγγραφής του γάμου, υποχρεούνται εις συμπληρωματικήν πληρωμήν της διαφοράς μεταξύ του βαθμού ον έφερον κατά την καταβολήν και του τοιούτου ον φέρουσι κατά την ημέραν, καθ’ ην αποφαίνεται περί της εγγραφής του γάμου το Διοικητικόν Συμβούλιον και επί τη βάσει των κατά την ημέραν ταύτην καταβαλλομένων αποδοχών δι’ αμφοτέρους τους βαθμούς. 3.Αι ανωτέρω χρηματικαί υποχρεώσεις είναι αμέσως απαιτηταί, παρέχεται όμως η ευχέρεια εις το Διοικητικόν του Ταμείου Συμβούλιον, ίνα μέχρι και της 31ης Δεκ. 1949, εγκρίνη την εγγραφήν του γάμου δια τμηματικής καταβολής των άνω υποχρεώσεων κατά τας εκάστοτε επί του αντικειμένου τούτου αποφάσεις του. ΄Αρθρ.3.-«Ι.Θυγατέρες μετόχων και μερισματούχων ελθούσαι εις πρώτον γάμον από 11 Νοεμ. 1944 και μέχρι τέλους του έτους 1945 δικαιούνται προικός χρηματικού ποσού εικοσαπλασίου εκείνου όπερ εχορηγείτο την 31 Δεκ. 1940. (Αντί για τη σελ. 1501) Σελ. 1501(α) Τεύχος Ι-11-3 Σελ. 59 Μετοχικό Ταμείο Στρατού 36.Σ.α.40-41 2.Του αυτού ως άνω χρηματικού ποσού δικαιούνται αι εις πρώτον γάμον ελθούσαι θυγατέρες μετόχων και μη προικισθείσαι από 27 Απρ. 1941 και μέχρι 10 Νοεμ. 1944. 3.Δια τας νυμφευθείσας καθ’ όλην την διάρκειαν του έτους 1946 το ποσόν της χορηγηθησομένης προικός καθορίζεται εις το τριακονταπλάσιον των κατά τον Δεκέμβριον του έτους 1940 καταβληθέντων ποσών των δε κατά το έτος 1947 εις το τεσσαρακονταπλάσιον των ποσών τούτων. 4.Αι μετά την πρώτην Ιαν. 1948 νυμφευθησόμεναι θυγατέρες μετόχων και μερισματούχων, δικαιούνται λόγω προικός χρηματικού ποσού, αναλόγως των δυνατοτήτων του Ταμείου, καθοριζομένου υπό του Διοικητικού Συμβουλίου του Ταμείου, δι’ εκάστην εξαμηνίαν δια τας κατά την διάρκειαν ταύτης νυμφευθησομένας, της τοιαύτης αποφάσεώς του λαμβανομένης κατά την πρώτην αυτού συνεδρίασιν των μηνών Ιανουαρίου και Ιουλίου εκάστου έτους. 5.Δια τας θυγατέρας των εν πολέμω πεσόντων ή εξαφανισθέντων ή θανόντων συνεπεία τραυμάτων ή κακουχιών του πολέμου των εκτελεσθέντων υπό των αρχών κατοχής ή θανόντων εκ των κακουχιών της παρά τούτων φυλακίσεως ή ομηρείας, των φονευθέντων εν οιαδήποτε διατεταγμένη Στρατιωτική υπηρεσία, ως και των φονευθέντων παρ’ ατόμων, ομάδων ή οργανώσεων λόγω της ιδιότητός των ως Στρατιωτικών και της αντιδράσεώς των κατά πάσης αναρχικής εκδηλώσεως, το άνω ποσόν προικός προσαυξάνεται κατά 20%, εφ’ όσον αι οικογένειαι τούτων έτυχον συντάξεως δια μίαν των άνω αιτιών. 6.Δι’ απάσας τας ως άνω κατηγορίας εκπίπτεται εκ του ποσού της προικός το υπόλοιπον των κρατήσεων προς συμπλήρωσιν των τοιούτων πλήρους δεκαπενταετίας, υπολογιζομένων επί τη βάσει της μηνιαίας κρατήσεως της ισχυούσης δια τους εν ενεργεία Αξιωματικούς καθ’ ην ημέραν το Συμβούλιον αποφαίνεται περί της χορηγήσεως ταύτης. 7.Εάν κατά την κρίσιν του Διοικητικού Συμβουλίου του Ταμείου, λόγω υφισταμένων οικονομικών δυσχερειών δεν καθίσταται εφικτή δι’ απάσας τας άνω κατηγορίας, η εφ’ άπαξ καταβολή ολοκλήρου του δια μίαν εκάστην δικαιούχον αναλογούντος λόγω προικός χρηματικού ποσού, επιτρέπεται η δια τριών ίσων εξαμηνιαίων δόσεων εξόφλησις τούτου. ΙΙ.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως». Το άρθρ. 3 αντικατεστάθη ως άνω δια του Νόμ. 556/1948. Σελ. 1502(α) Τεύχος Ι-11-3 Σελ. 60 ΄Αρθρ.4.-1.Η κράτησις λόγω προικοδοτήσεως θηλέων τέκνων μετόχων από 1ης Ιαν. 1947 καθορίζεται εις 1% μηνιαίως επί του βασικού μισθού δια τους εν ενεργεία μετόχους και των πολεμικών καταστάσεων, δι’ έκαστον θήλυ τέκνον και εις (3%) επί του κατά μήνα μερίσματος δια τους μερισματούχους και ορφανικάς τούτων οικογενείας τους έχοντας θήλεα τέκνα δι’ έκαστον τούτων. Το ποσοστόν 3% ηυξήθη εις 5% δια του κατωτ. Ν.Δ. 639/1948. ΄Ηδη, δυνάμει του άρθρ. 18 Α.Ν. 1502/1950 (τόμ. 36 σελ. 279) αι υπέρ του Μ.Τ.Σ. κρατήσεις ορίζονται δι’ αποφάσεων του Υπ. Οικον. και Εθν. Αμύνης. 2.(Καταργήθηκε από την παρ. 4 άρθρ. 3 της Φ. 800/5/99/26-28 Ιαν. 1988 (ΦΕΚ Β΄ 22) Αποφ. Υπ. Εθνικής ΄Αμυνας και Οικονομικών (κατωτ. αριθ. 90) όπως αντικαταστάθηκε από την Φ.800/46/523/ Σ.435/28 Απρ.-8 Ιουν. 1988 (ΦΕΚ Β΄ 366) όμοια. 3.Η εγγραφή θηλέων τέκων εις τα Μητρώα εγγάμων του Μετοχικού Ταμείου Στρατού πραγματοποιείται μετά την καταβολήν εφ’ άπαξ χρηματικού ποσού ίσου προς το 1/10 του βασικού μισθού, ον απολαμβάνει ο πατήρ, η δε μη έγκαιρος δήλωσις εγγραφής γάμου και τέκνων, ή διαγραφής γάμου επιβάλλει την υποχρέωσιν καταβολής ως προστίμου χρηματικού ποσού ίσου προς το 1/20 του αυτού βασικού μισθού. Αι τοιαύται υποχρεώσεις δια τους μερισματούχους και ορφανικάς τούτων οικογενείας μειούνται εις το ήμισυ. 36.Σ.α.41 Μετοχικό Ταμείο Στρατού ΄Αρθρ.5.-1.Αι υποχρεώσεις των εξερχομένων μετόχων και οικογενειών τούτων και καθισταμένων μερισματούχων και μη εχόντων υποβληθή εις κρατήσεις υπέρ του Ταμείου (πάγια δικαιώματα του Ταμείου) επί πλήρη εικοσιπενταετίαν ή δεκαετίαν από του βαθμού Αξιωματικού ή Ανθυπασπιστού καθορίζονται εις 5% επί του καταβαλλομένου μηνιαίου μερίσματος, διενεργούμεναι επί χρονικόν διάστημα, όσος ο υπολειπόμενος χρόνος δια την συμπλήρωσιν κρατήσεων προβλεπομένων υπό της Νομοθεσίας του Ταμείου δια την αιτίαν ταύτην. 2.Οι εκ των ανωτέρω εξερχόμενοι μετά συγχρόνου προαγωγής ή εκ των ήδη μερισματούχων μεταφερόμενοι εις μέρισμα ανωτέρου βαθμού, υποχρεούνται αντί της προβλεπομένης τριμήνου διαφοράς προβιβασμού, να καταβάλλωσι κρατήσεις εκ του μερίσματος 5% δι’ έν έτος. ΄Αρθρ.6.-Χήραι Μητέρες και άγαμοι Αδελφαί Μετόχων και Μερισματούχων του Ταμείου, αγάμων, φονευθέντων εν πολέμω ή θανόντων συνεπεία τραυμάτων ή κακουχιών του πολέμου, φονευθέντων υπό των Αρχών Κατοχής ή θανόντων εκ των κακουχιών της παρά τούτων φυλακίσεως ή ομηρείας, των φονευθέντων εν οιαδήποτε διατεταγμένη Στρατιωτική υπηρεσία, ως και των φονευθέντων παρ’ ατόμων, ομάδων ή Οργανώσεων λόγω της ιδιότητός των ως Στρατιωτικών και της αντιδράσεώς των κατά πάσης αναρχικής εκδηλώσεως, δικαιούνται του παρεχομένου υπό του Ταμείου Μερίσματος.  «Του αυτού ως άνω ευεργετήματος απολαμβάνουσι και οι πατέρες των υπό τας αυτάς ως άνω προϋποθέσεις φονευθέντων ή θανόντων αγάμων Αξιωματικών μετόχων του Μ.Τ.Σ., εφ’ όσον έχουσιν υπερβή το 60όν έτος της ηλικίας». Η εντός « » παράγραφος προσετέθη δια του Α.Ν. 1948/1951. ΄Αρθρ.7.-Των προβλεπομένων ευεργετημάτων του άρθρ. 5 του υπ’ αριθ. 1262/1938 Α.Νόμου «περί διατάξεών τινων αφορωσών την Νομοθεσίαν του Μετοχικού Ταμείου» απολαμβάνουσι και οι προ της ισχύος τούτου εξελθόντες και τελούντες εις μίαν των καταστάσεων των αναφερομένων υπό του εν λόγω άρθρου, ως και οι εξελθόντες και εξερχόμενοι οπλίται Μέτοχοι του Μετοχικού Ταμείου Στρατού, οι προερχόμενοι εκ του Στρατού Ξηράς και Χωροφυλακής. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 